MT
7.3.2022
Il-Ġurnal Uffiċjali tal-Unjoni Ewropea
C 109/19
Partijiet oħra fil-proċedura: Il-Kunsill tal-Unjoni Ewropea, Il-Kummissjoni Ewropea, Is-Servizz Ewropew għall-Azzjoni Esterna (SEAE)
Talbiet L-appellanti jitolbu lill-Qorti tal-Ġustizzja jogħġobha: — tilqa’ l-appell, tannulla d-digriet appellat u tilqa’ t-talbiet mitluba quddiem il-Qorti Ġenerali; — sussidjarjament, tilqa’ l-appell u tirrinvija l-kawża quddiem il-Qorti Ġenerali sabiex tiddeċidiha definittivament; u — tikkundanna lill-appellati għall-ispejjeż ta’ dan l-appell, il-proċeduri quddiem il-Qorti Ġenerali u l-proċeduri quddiem il-Bord ta’ Reviżjoni għad-Drittijiet tal-Bniedem tal-EULEX.
Aggravji u argumenti prinċipali L-appell huwa bbażat fuq l-aggravju li l-Qorti Ġenerali wettqet żball ta’ liġi meta kkonkludiet li ma kellhiex ġurisdizzjoni sabiex tisma’ u tiddeċiedi r-rikors li l-appellanti kienu ppreżentaw sabiex ikollhom kumpens għad-dannu li sofrew bħala riżultat tal-ksur tad-drittijiet fundamentali tal-bniedem tagħhom mill-appellati.
L-aggravju huwa maqsum f’erba’ partijiet.
L-ewwel, il-Qorti Ġenerali wettqet żball ta’ liġi billi interpretat b’mod wiesa’ l-esklużjoni tal-PESK (il-Politika Estera u ta’ Sigurtà Komuni tal-Unjoni Ewropea) stabbilita fl-aħħar sentenza tat-tieni subparagrafu tal-Artikolu 24(1) TUE u fl-ewwel paragrafu tal-Artikolu 275 TFUE.
It-tieni, il-Qorti Ġenerali wettqet żball ta’ liġi billi applikat ħażin is-sentenza tas-6 ta’ Ottubru 2020, Bank Refah Kargaran vs Il-Kunsill (C-134/19 P, EU:C:2020:793).
It-tielet, il-Qorti Ġenerali wettqet żball ta’ liġi billi applikat ħażin is-sentenza tal-25 ta’ Marzu 2021, Carvalho et vs Il-Parlament u Il-Kunsill (C-565/19 P, mhux ippubblikata, EU:C:2021:252).
Ir-raba’, il-Qorti Ġenerali wettqet żball ta’ liġi billi naqset milli tindirizza partijiet sostanzjali tat-talba u ma tatx raġunijiet biżżejjed għad-deċiżjoni tagħha.
Appell ippreżentat fid-19 ta’ Jannar 2022 mill-Kummissjoni Ewropea mid-digriet mogħti mill-Qorti Ġenerali (Id-Disa’ Awla) fl-10 ta’ Novembru 2021 fil-Kawża T-771/20, KS u KD vs Il-Kunsill et (Kawża C-44/22 P) (2022/C 109/27) Lingwa tal-kawża: l-Ingliż Partijiet Appellant: Il-Kummissjoni Ewropea (rappreżentanti: Y. Marinova u J. Roberti di Sarsina, aġent) Partijiet oħra fil-proċedura: KS, KD, Il-Kunsill tal-Unjoni Ewropea, Is-Servizz Ewropew għall-Azzjoni Esterna (SEAE)
Talbiet L-appellanti titlob li l-Qorti tal-Ġustizzja għandha: — tannulla fl-intier tagħha d-digriet appellat; — tistabbilixxi li l-qrati tal-Unjoni għandhom ġurisdizzjoni esklussiva sabiex jisimgħu u jiddeċiedu l-kawża; — tirrinvija l-kawża quddiem il-Qorti Ġenerali sabiex tiddeċiedi fuq l-ammissibbiltà u l-mertu; — tirriżerva l-ispejjeż ta’ dawn il-proċeduri u l-proċeduri relatati.